Vniuersis præsentes litteras inspecturis, frater IOANNES humilis Prior domus de Volta, totusque eiusdem loci Conuentus, salutem in Domino. Vniuersitati vestræ notum fieri volumus, quod reuerēdus Pater domnus HVGO Abbas Clun.  eiusdem loci Conuentus attendentes, quod Ecclesiæ de Riliaco,  de Rupeforti ad eos immediate pertinentes, pro eo quod ita remotæ erant ab ipsis parum eis vtiles existebant;  nos considerantes nihilominus, quod Ecclesia de Aloschiis,  grangia de Afiaco ad domum nostram de Volta immediate spectantes, similiter propter locorum remotionem nobis erant modicum fructuosæ. Discretos viros tam domnus Abbas prædictus, quam nos, illuc duximus destinandos, qui prædictarum Ecclesiarum,  grangiæ facultates sollicite ponderantes,  locorum distantias diligentius attendentes, manifeste,  quasi fide oculata inuenerunt,  cognouerunt, quod præfatæ Ecclesiæ de Riliaco  Rupeforti, pro eo quod domui nostræ de Volta vicinæ sunt, nobis multo poterant vtiliores existere, quam Ecclesia de Aloschiis,  grangia supradicta. Et rursus quod dicta Ecclesia de Aloschiis,  grangia de Afiaco propter vicinitatem, quam habent ad domos Cluniacensis Ecclesiæ pertinentes, multo ei poterant vtiliores existere quam Ecclesiæ de Riliaco  de Rupeforti superius memoratæ. Ideoque tam Cluniacensis Ecclesiæ, quam domus de Volta manifesta vtilitate pēsata, supradicti domnus Abbas  Conuentus Clun. ex vna parte,  nos dictus Prior  Cōuētus ex altera super præfatis Ecclesiis  grangia adinuicē iniuimus permutationis contractum perpetuo duraturum. Ita quod idē domnus Abbas  Conuentus, dictas Ecclesias de Riliaco  Rupeforti, cum omnibus iuribus, possessionibus,  personis  rebus ad eas pertinentibus, in ius  dominium domus nostræ de Volta, bona fide, prout melius  plenius potest intelligi, transtulerunt. Retentis tamen in eisdem Ecclesiis his omnibus, quæ in Ecclesiis illis consueuerunt percipere, quæ illis Prioratibus sunt subiectæ. Nos quoque sæpedicti Prior  Conuentus de Volta præfatis domno Abbati  Conuentui Cluniacensi dictam Ecclesiam de Aloschiis,  grangiam de Asiaco, cum omnibus iuribus, possessionibus,  personis  rebus ad eas pertinentibus eodem modo tradidimus permutationis titulo iure perpetuo possidenda. In cuius rei testimonium præsentes litteras sigillorum nostrorum munimine duximus roborādas. Actum anno Domini M. CC. XLIV. mense Septembris.